Kipro aliĝis al la Eŭropa Valutoŝanĝa Mekanismo II la 29-an de aprilo 2005. Ekde tiam la kipra pundo ligitas al la eŭro per fiksa averaĝa kurzo de 1 EUR = 0,585274 CYP kaj rajtas superi aŭ malsuperi tiun kurzon nur je maksimume 15 procentoj. Ĉar ŝtata valuto devas almenaŭ dum du jaroj esti ligita al tiu mekanismo, antaŭ ol havi la rajton transiri al la komuna eŭropa valuto, enkonduko de la eŭro en Kipro eblas la 1-an de januaro 2008. La 13-an de februaro 2007 publikiĝis, ke Kipro oficiale petis pri enkonduko de la eŭro en la lando. Dum la jaro 2006 du el la plej gravaj kriterioj por enkonduko de la eŭropa valuto, la ŝtata ŝuldiĝo, kiu ne rajtas superi kvoton de 3 procentoj, kaj la inflacio estis ene de la postulataj limoj, kio subtenis la kipran peton.

La 16-an de majo 2007 la Eŭropa Komisiono en Bruselo kaj la Eŭropa Centra Banko en Frankfurto-ĉe-Majno publikiĝis, ke la eŭro ekde la 1-a de januaro 2008 rajtas esti la ŝtata valuto de Kipro. La decidon la 21-an de junio konfirmis la ŝtataj kaj registaraj gvidantoj de la Eŭropa Unio.

|  |
| --- |
| € |

**La eŭro (EUR aŭ €)** estas la komuna monunuo por 18 el la 28 landoj de la Eŭropa Unio, inkluzive de Kipro, kaj de 4 nemembraj ŝtatetoj ene de la Eŭropa Unio. La **moneroj** kaj monbiletoj ekuziĝis je la 1-a de januaro 2002, sed la presa (stampa) jaro foje montras sin tiel frue kiel 1999, kiam la monunuo oficiale ekestis kaj oni ekproduktis la monerojn. La kiprajn eŭro-monerojn produktigas la kipra centra banko.

Ĉiuj moneroj havas flankon komunan, kiu montras la valuton de la monero, kaj ĉiu lando, kiu partoprenas la eŭron, havas proprajn desegnaĵojn sur la alia flanko de la moneroj. Ĉi tiuj varias, ekde ĉiam sama desegnaĵo (ekzemple Estonio kaj Irlando) aŭ simpla montro de la monarĥo (ekzemple Belgio kaj Nederlando) ĝis tute malsama desegnaĵo ĉe ĉiu monero (ekzemple Grekio kaj Italio). Tamen, ĉiuj moneroj iel montras 12 stelojn ankaŭ sur tiu flanko.

Bildoj de la naciaj flankoj de la kipraj eŭro-moneroj
-----------------------------------------------------


| Eŭro-moneroj |
| --- |
| Eŭrozono |
|  Aŭstrio
 Belgio
 Estonio
 Finnlando
 Francio
 Germanio
 Grekio
 Hispanio
 Irlando
 Italio
 Kipro
 Latvio (ekde januaro 2014)
 Litovio (ekde januaro 2015)
 Luksemburgo
 Malto
 Nederlando
 Portugalio
 Slovakio
 Slovenio |
| Landoj ekster EU kun propraj eŭro-moneroj |
|  Andoro (moneroj ekde 2014)
 Monako
 San-Marino
 Vatikanurbo |
| Ontaj membroj de la Eŭrozono |
|  Bulgario
 Ĉeĥio
 Hungario
 Pollando
 Rumanio |

La 14-an de oktobro 2007 finiĝis nacia konkurso pri la dezajno de la kipraj eŭro-moneroj. La konkursaj kondiĉoj jam difinis la estontajn motivojn:

* 1 eŭro-cendoj, 2 eŭro-cendoj, 5 eŭro-cendoj: muflono, kipra sovaĝa ŝafo (reprezenta por la naturo).
* 10 eŭro-cendoj, 20 eŭro-cendoj, 50 eŭro-cendoj: la antikva *ŝipo de Kirenia* (reprezenta por la maro).
* 1 eŭro, 2 eŭroj: la *idolo de Pomos*, 5000 jarojn aĝa prahistoria figuro, ekspoziciata en la arkeologia muzeo de Kipro (reprezenta por la kulturo).

**Bildoj de la naciaj flankoj de la kipraj eŭro-moneroj**| 0,01 € | 0,02 € | 0,05 € |
| --- | --- | --- |
|  |  |  |
| muflono, kipra sovaĝa ŝafo |
| 0,10 € | 0,20 € | 0,50 € |
|  |  |  |
| la antikva ŝipo de Kirenia |
| 1,00 € | 2,00 € | randoteksto de 2 € |
|  |  | 2 ΕΥΡΩ 2 EURO |
| la prahistoria figuro idolo de Pomos |

Vidu ankaŭ :
------------

* bildoj de komunaj flankoj de eŭro-moneroj
* la komuna eŭropa valuto eŭro
* la antaŭa valuto kipra pundo

Eksteraj ligiloj
----------------

* Kategorio Kipraj eŭro-moneroj en la Vikimedia Komunejo (Multrimedaj datumoj)

* paĝoj de la Eŭropa Centra Banko en Frankfurto-ĉe-Majno
* informoj pri la enkonduko de la eŭro en Kipro kaj la estontaj kipraj eŭro-moneroj Arkivigite je 2007-10-30 per la retarkivo Wayback Machine
* bildoj de la kipraj eŭro-moneroj sur la paĝoj de la Eŭropa Centra Banko (paĝoj jen en la greka, sed ankaŭ haveblaj en 19 aliaj eŭropaj lingvoj[*rompita ligilo*]